সারদাকাণ্ডে আজ টানা তিন ঘণ্টা পরিবহণমন্ত্রী মদন মিত্রকে জেরা করল সিবিআই।   আগামীকাল তাঁকে ফের জেরা করা হবে। সারদাকাণ্ডে নতুন তথ্যের খোঁজে  মদন মিত্রকে আজ জেরা করে সিবিআই। এসএসকেএমের উডবার্নে ওয়ার্ডে গিয়ে  সিবিআইয়ের দুই অফিসার  জেরা করেন মন্ত্রীকে।
 ব্যুরো: সারদাকাণ্ডে আজ টানা তিন ঘণ্টা পরিবহণমন্ত্রী মদন মিত্রকে জেরা করল সিবিআই।   আগামীকাল তাঁকে ফের জেরা করা হবে। সারদাকাণ্ডে নতুন তথ্যের খোঁজে  মদন মিত্রকে আজ জেরা করে সিবিআই। এসএসকেএমের উডবার্নে ওয়ার্ডে গিয়ে  সিবিআইয়ের দুই অফিসার  জেরা করেন মন্ত্রীকে। সিবিআইয়ের মতে, সারদা রিয়ালিটি ছাড়াও সারদার অন্যান্য সংস্থার  টাকাও  পৌছেছে মদন মিত্রের কাছে। ওই টাকার  একাংশ  এক মহিলা আইনজীবী ও দুই প্রভাবশালীর কাছে পৌছায়। এই বিষয়ে  তথ্য জানতেই  আজ মন্ত্রীকে ফের জেরা করা হয়। মঙ্গলবারই  মদন মিত্রকে ফের জেরার অনুমতি দেয় আলিপুর আদালত। জেরার জন্য সিবিআইকে আদালত সাতদিনের সময় দিয়েছে। এই সময়ের মধ্যে মন্ত্রীকে যতবার খুশি জেরা করতে পারবেন গোয়েন্দারা।